gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6866, del 20-09-2012 (2012/8601)

Notificació de resolució. Expedient sancionador número 462012SAT000195.
-----------------------------------------------------------------------

### Dades del document

Número de DOGV
:   6866

Data del DOGV
:   20-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8601


Organisme emissor
:   Conselleria d'Educació, Formació i Ocupació

Tipus de document
:   Anunci

Notificació de resolució. Expedient sancionador número 462012SAT000195. [2012/8601]  
  
  
  
\* \* \* \* \* \* \* \* \*  
  
  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions del qual no van poder ser notificades per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
A les empreses indicades se'ls fa saber que podran recórrer contra la resolució potestativament en reposició davant del mateix òrgan que l'ha dictada o impugnar-la directament davant de l'orde jurisdiccional social (articles 109.a i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 69 de la Llei 36/2011, de 10 d'octubre, Reguladora de la Jurisdicció Social). El termini d'interposició del recurs potestatiu de reposició és d'un mes a partir de la publicació d'este edicte (articles 48.2 i 117 de l'esmentada Llei 30/1992). La demanda davant de l'orde jurisdiccional social haurà d'interposar-se davant del jutjat social competent territorialment en el termini de dos mesos a partir de la publicació d'este edicte (articles 10.4 i 69 de l'esmentada Llei 36/2011), i a estos efectes podran examinar en el termini indicat l'expedient que es troba en esta direcció general. Tot això sense perjuí de qualsevol altre recurs que es considere oportú.  
  
  
València, 29 d'agost de 2012.- El director general de Treball, Cooperativisme i Economia Social: Joaquín Vañó Gironés.
Diari Oficial de la Generalitat Valenciana


Sumari del DOGV 6899, del 09-11-2012 (2012/10703)

RESOLUCIÓ de 18 d'octubre de 2012, de la Universitat Cardenal Herrera-CEU, per la qual es publica la modificació del pla d'estudis de Graduat o Graduada en Publicitat i Relacions Públiques.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6899

Data del DOGV
:   09-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10363


Data del document
:   18-10-2012

Organisme emissor
:   Universitat Ceu Cardenal Herrera

Tipus de document
:   Resolució

Descriptors 

:   * centre d'ensenyament

RESOLUCIÓ de 18 d'octubre de 2012, de la Universitat Cardenal Herrera-CEU, per la qual es publica la modificació del pla d'estudis de Graduat o Graduada en Publicitat i Relacions Públiques. [2012/10657]  
  
  
ANNEX  
Grau en Publicitat i Relacions Públiques  
  
Distribució general del pla d'estudis  
  
  
Crèdits de formació bàsica. Distribució en matèries  
  
  
  
Distribució del pla d'estudis per curs i matèries  
  
De conformitat amb el que establix l'article 28 del Reial Decret 1393/2007, de 29 d'octubre, modificat pel Reial Decret 861/2010, de 2 de juliol, pel qual s'establix el procediment per a la modificació de plans d'estudi ja verificats, la Universitat Cardenal Herrera - CEU, a proposta de la Facultat d'Humanitats i Ciències de la Comunicació, ha enviat la sol·licitud de modificació del pla d'estudis de la titulació de Graduat o Graduada en Publicitat i Relacions Públiques a l'Agència Nacional d'Avaluació de la Qualitat i Acreditació, l'avaluació de la qual ha resultat favorable. Este Rectorat ha resolt:  
  
Publicar la modificació del pla d'estudis de Graduat o Graduada en Publicitat i Relacions Públiques que s'adjunta a esta resolució.  
  
  
València, 18 d'octubre de 2012.- La rectora: Rosa Visiedo Claverol.  
  
  
  
\* \* \* \* \* \* \* \*  
  
ANEXO  
Grado en Publicidad y Relaciones Públicas  
  
Distribución general del plan de estudios  
  
  
  
Créditos de formación básica. Distribución en materias  
  
  
  
  
Distribución del plan de estudios por curso y materias  
  

Diari Oficial de la Generalitat Valenciana


Sumari del DOGV 6734, del 14-03-2012 (2012/2471)

RESOLUCIÓ de 7 de març de 2012, del Rectorat, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement d'Economia Financera i Comptabilitat del Departament de Finances i Comptabilitat, convocat per la Resolució del Rectorat de 16 de desembre de 2011, plaça número 3071.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6734

Data del DOGV
:   14-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2471


Data del document
:   07-03-2012

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de març de 2012, del Rectorat, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement d'Economia Financera i Comptabilitat del Departament de Finances i Comptabilitat, convocat per la Resolució del Rectorat de 16 de desembre de 2011, plaça número 3071. [2012/2471]  
D'acord amb la proposta formulada per la comissió de contractació constituïda per tal de jutjar el concurs públic per a la provisió de l'esmentada plaça, i després que la persona proposada haja acreditat que compleix els requisits a què al·ludeix l'article 15.2 de la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I, aquest Rectorat, d'acord amb les competències conferides per la legislació vigent, resol:  
Contractar, en règim laboral amb caràcter indefinit, Juana María Rivera Lirio, amb DNI 03408674Z, com a professora contractada doctora en l'àrea de coneixement d'Economia Financera i Comptabilitat del Departament de Finances i Comptabilitat.  
Contra aquesta resolució, que esgota la via administrativa, es pot interposar recurs contenciós administratiu, en el termini de dos mesos comptadors a partir del dia següent de la publicació d'aquesta resolució en el Diari Oficial de la Comunitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i potestativament es pot interposar recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.  
  
  
Castelló de la Plana, 7 de març de 2012.- El rector: Vicent Climent Jordà.
Diari Oficial de la Generalitat Valenciana


Sumari del DOGV 6744, del 29-03-2012 (2012/3134)

Notificació de declaració de segona multa coercitiva. Expedient sancionador número 023/06 SAN
---------------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3134


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de declaració de segona multa coercitiva. Expedient sancionador número 023/06 SAN [2012/3134]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que apareix a continuació, ja que s'ha intentat la notificació en l'últim domicili conegut i no s'ha pogut efectuar.  
  
Expedient número: 023/06 SAN.  
Entitat o persona interessada: Vicente Giner Bufort.  
Últim domicili conegut: c/ Doctor Brotons, 19, baixos. Busot, Alacant.  
Assumpte: notificació de declaració de segona multa coercitiva de l'expedient sancionador dictat pel director general de Qualitat Ambiental el 10 de novembre de 2011.  
L'expedient corresponent està en el Servici d'Inspecció Mediambiental de la Conselleria d'Infraestructures, Territori i Medi Ambient, c/ Francesc Cubells, 7, 46188 València, on haurà de comparéixer per a conéixer el contingut íntegre de l'acte en el termini de deu dies hàbils, comptats des de l'endemà a la publicació del present en el Diari Oficial de la Comunitat Valenciana.  
S'informa l'interessat del dret que li assistix a aportar les al·legacions que estime convenients en la seua defensa o, si és el cas, a interposar recurs, tot això dins del termini legalment establit. Transcorregut el termini sense haver fet ús d'este dret, es dictaran les resolucions oportunes.  
  
València, 16 de gener de 2012.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6889, del 25-10-2012 (2012/9333)

Notificació de la sentència dictada en el juí verbal número 3025/2009.
----------------------------------------------------------------------

### Dades del document

Número de DOGV
:   6889

Data del DOGV
:   25-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9333


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el juí verbal número 3025/2009. [2012/9333]  
Juí verbal 003025/2009  
Demandant: Suministros Industriales y Recambios, SL.  
Procuradora: M. Rosario Segura Ramos.  
Demandat: Damper Electromontajes, SL.  
Procurador/a: -  
Elena Carrió Durá, secretària del Jutjat de Primera Instància número 2 de Castelló, faig saber:  
Que en este procediment s'ha dictat sentència en data 16 de gener de 2012, l'encapçalament i dispositiva de la qual, literalment, són com seguix:  
«Sentència número 7/2012  
Castelló de la Plana, 16 de gener de 2012  
Diana Moreno Martín, magistrada jutgessa del Jutjat de Primera Instància número 2 de Castelló i partit, he vist estes actuacions de juí verbal seguides en este Jutjat amb el número 3025/2009, en què ha sigut part demandant la mercantil Suministros Industriales y Recambios, SL, representada per la procuradora senyora Segura Ramos, i assistida per la lletrada senyora Huerta Torres, i part demandada la mercantil Damper Electromontajes, SL, en situació de rebel·lia processal, sobre la reclamació d'una quantitat.  
Dispositiva  
Estime íntegrament la demanda formulada per la procuradora senyora Segura Ramos, en nom i representació de la mercantil Suministros Industriales y Recambios, SL, contra la mercantil Damper Electromontajes, SL, i en conseqüència condemne la mercantil Damper Electromontajes, SL, que abone a l'actora, i pels conceptes expressats en esta resolució, la quantitat de 1.197,50 euros, més els interessos legals des de la interposició de la demanda, fins a la data de la sentència, i a partir de la sentència els interessos de l'article 576 de la Llei d'Enjudiciament Civil, i a l'abonament de les costes processals produïdes en este pleit.  
  
Notifiqueu esta sentència a les parts, i feu-los saber que contra esta no es pot interposar cap recurs.  
Esta és la meua sentència, que pronuncie, mane i firme».  
I perquè conste i valga de notificació de la sentència al demandat, Damper Electromontajes, SL, expedisc este edicte.  
  
Castelló de la Plana, 22 de març de 2012.- La secretària: Elena Carrió Durá.
Diari Oficial de la Generalitat Valenciana


Sumari del DOGV 6905, del 19-11-2012 (2012/10307)

Notificació de la sentència dictada en el juí verbal de desnonament per falta de pagament número 1970/2011.
-----------------------------------------------------------------------------------------------------------

### Dades del document

Número de DOGV
:   6905

Data del DOGV
:   19-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10198


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el juí verbal de desnonament per falta de pagament número 1970/2011. [2012/10036]  
Juí verbal desnonament falta pagament 001970/2011   
Part demandant: Pedro Ruiz Aranda.   
Part demandada: Mitko Stankov Mitev.  
Sobre: verbals arrendataris i precaris.   
En el juí a què es fa referència s'ha dictat la resolució que té l'encapçalament i la dispositiva que diuen així:  
«Sentència número 70/2012  
Jutge que la dicta: Mariano Carrió Penalva.   
Lloc: Torrevieja.   
Data: 2 de març de 2012.   
Part demandant: Pedro Ruiz Aranda.  
Advocat/ada: -  
Procurador: Manuel Martínez Rico.  
Dispositiva   
Estime íntegrament la demanda presentada pel procurador dels tribunals el senyor Martínez Rico, en nom i representació de Pedro Ruiz Aranda, contra Mitko Stanko Mitev, i condemne este últim a pagar a la part actora la quantitat de tres mil cinc-cents setanta-dos euros i cinquanta-quatre cèntims (3.572,54 €) en concepte de rendes i quantitats assimilades vençudes i no satisfetes, més els interessos legals de l'esmentada quantitat des de la interposició de la demanda, que s'incrementaran en dos punts des de la notificació d'esta resolució, així com al pagament de les costes processals produïdes en este procediment.   
  
Esta és la meua sentència, que pronuncie, mane i firme.»   
Notifiqueu esta resolució a les parts i feu-los saber que contra esta resolució es podrà interposar un recurs d'apel·lació per a l'Audiència Provincial d'Alacant, de conformitat amb el que disposa l'article 455 de la Llei d'Enjudiciament Civil, reformat per la Llei 37/2011, de 10 d'octubre.   
Atés que es desconeix el domicili o residència actuals de la part demandada, mitjançant diligència d'ordenació de 5 d'octubre de 2012, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte en este diari oficial per a dur a efecte la diligència de notificació de la sentència a la part demandada, Mitko Stanko Mitev.  
  
  
Torrevieja, 5 d'octubre de 2012.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 6768, del 07-05-2012 (2012/3955)

Notificació de la sentència dictada en el juí ordinari número 1070/2010.
------------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3955


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el juí ordinari número 1070/2010. [2012/3955]  
Procediment ordinari 001070/2010-V  
De: Banco Guipuzcoano, SA.  
Procuradora: Ana María Arias Nieto.  
Contra: Construcciones Álvarez Jordá, SL, i Andrés Álvarez García.  
Procurador/a: -.  
En este procediment, seguit a instàncies de Banco Guipuzcoano, SA, contra Construcciones Álvarez Jordá, SL, i Andrés Álvarez García, s'ha dictat sentència, que té l'encapçalament i dispositiva que literalment són com seguix::  
«Sentència número 72/2012  
Jutge que la dicta: Juan Francisco Mejías Gómez.  
Lloc: València.  
Data: 29 de març de 2012.  
Part demandant: Banco Guipuzcoano, SA.  
Advocat/ada: -.  
Procuradora: Ana María Arias Nieto.  
Part demandada: Construcciones Álvarez Jordá, SL, i Andrés Álvarez García.  
Advocat/ada: -.  
Procurador/a: -.  
Objecte del juí: reclamació de 41.557,54.  
Dispositiva  
Estime la demanda, formulada per Banco Guipuzcoano, SA, representat per la procuradora Ana María Arias Nieto, i condemne Construcciones Álvarez Jordá, SL, i Andrés Álvarez García que abonen a l'actora la quantitat de 41.557,54 euros.  
  
Mode d'impugnació: per mitjà d'un recurs d'apel·lació davant de l'Audiència Provincial de València (art. 455 LECn i DA 15a LO 1/2009).  
El recurs s'interposarà per mitjà d'un escrit presentat en este Jutjat en el termini de 20 dies hàbils, comptadors des de l'endemà de la notificació, en què s'exposaran les al·legacions en què es basa la impugnació, a més d'esmentar la resolució contra la qual apel·la i les decisions que impugna (art. 458 LECn). Per a la interposició, caldrà acreditar haver consignat 50 euros en el compte del Jutjat, número 4486, sempre amb la indicació en el concepte que es tracta de "Recurs", seguit del codi "02 civil-apel·lació". S'han de realitzar tants ingressos diferenciats com resolucions que siguen objecte de recurs.  
Esta és la meua sentència, que pronuncie, mane i firme.»  
Diligència. A continuació es publica la sentència, en done fe.  
Els demandats, Construcciones Álvarez Jordá, SL i Andrés Álvarez García, es troben en parador ignorat i, en conseqüència, expedisc este edicte perquè servisca de notificació de forma deguda.  
  
València, 29 de març de 2012.- La secretària judicial: Carmen Sánchez Iborra.
Diari Oficial de la Generalitat Valenciana


Sumari del DOGV 6796, del 14-06-2012 (2012/5694)

Designació de la mesa de contractació per a licitació d'obres en l'Escola Infantil El Salvador, d'Ibi (Alacant).
----------------------------------------------------------------------------------------------------------------

### Dades del document

Número de DOGV
:   6796

Data del DOGV
:   14-06-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/5694


Data del document
:   07-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

 Descriptors 

:   * contracte d'obres

Designació de la mesa de contractació per a licitació d'obres en l'Escola Infantil El Salvador, d'Ibi (Alacant). [2012/5694]  
Entitat adjudicadora  
a) Organisme: Generalitat - Conselleria d'Educació, Formació i Ocupació.  
b) Dependència que tramita els expedients: Direcció Territorial d'Educació, Formació i Treball, d'Alacant - Secció de Gestió Econòmica i Administrativa.  
c) Bases legals:  
Sobre la base d'allò que s'ha estipulat en la clàusula 10 del plec-tipus de clàusules administratives particulars, per a la licitació de les obres de reparació de cuina i substitució de la coberta en l'Escola Infantil El Salvador, d'Ibi (Alacant), el director territorial d'Educació, Formació i Treball d'Alacant, fent ús de les facultats delegades en la Resolució de 20 d'abril de 2012, de la consellera d'Educació, Formació i Ocupació (DOCV núm. 6763, de 27.04.2012), designa com a membres de la mesa de contractació, als següents:  
- President: subdirector/a d'Educació o persona que ho substituïsca.  
Vocals:  
- Un/a representant de l'Advocacia General de la Generalitat.  
- Un/a representant de la Intervenció Territorial de la Conselleria d'Hisenda i Administració Pública.  
- El cap de la Secció de Gestió Econòmica i Administrativa.   
Secretari/a: un/a funcionari/a adscrit/a a l'òrgan de contractació.  
  
  
Alacant, 7 de juny de 2012.- La consellera d'Educació, Formació i Ocupació, p. d. (RC 20.04.2012, DOCV núm. 6763, de 27.04.2012), el director territorial: Ramón Rocamora Jover.
Diari Oficial de la Generalitat Valenciana


Sumari del DOGV 6828, del 27-07-2012 (2012/7481)

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundación Francisco Ramón Pastor.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6828

Data del DOGV
:   27-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7481


Organisme emissor
:   Conselleria de Justícia i Benestar Social

Tipus de document
:   Anunci

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundación Francisco Ramón Pastor. [2012/7481]  
La Secretaria Autonòmica de Justícia ha vist raons d'interés públic en el coneixement general de l'obertura del període d'informació prèvia respecte de la Fundació que s'indica i, en conseqüència, es publica l'anunci de l'obertura del període esmentat en el Diari Oficial de la Comunitat Valenciana i l'exposició en el tauler d'edictes de l'Ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cosa que es fa pública per a general coneixement i perquè les possibles persones interessades puguen formular totes aquelles al·legacions o reclamacions que consideren oportunes, davant de la Secretaria Autonòmica de Justícia de la Conselleria de Justícia i Benestar Social, Servici d'Entitats Jurídiques, plaça de Sant Nicolau número 2 de València, i s'establix un termini de deu dies a l'efecte, comptadors des de l'endemà de la publicació d'este anunci en el Diari Oficial de la Comunitat Valenciana.  
  
Fundación Francisco Ramón Pastor  
Últim domicili conegut: Camí Reial número 22 (Ajuntament) - Catarroja (46142).  
Extracte del contingut: informació prèvia en relació amb l'inici del procediment de regularització registral o d'extinció de la fundació.  
  
  
Cosa que es comunica perquè se'n prenga coneixement i als efectes oportuns.  
  
València, 30 de maig de 2012.- El secretari autonòmic de Justícia: Antonio Gastaldi Mateo.